text: 13-årig vejlenser på landsholdet 
  17 juni 2015 kl. 12.53
  Caroline La Cour fra Vejle Taekwondo Klub skal til EM i Beograd i Serbien
  Her skal Caroline konkurrere i disciplinen synkron.
  - Jeg er så stolt og glæder mig helt vildt til denne fantastiske oplevelse for livet med landsholdet, siger Caroline La Cour.
  Forud for dette europamesterskab går mange timers målrettet og intens træning, bestående af Taekwondo træning, fysisk træning, styrketræning, konditionstræning samt særlig fokus på mentaltræning, kost og hvile.
  - Vi er stolte over at have en teknik udøver på landsholdet, og at vi nu oven i købet kan sende Caroline af sted til europamesterskabet, siger formanden for Vejle Taekwondo Klub, Flemming H. Jensen.
  Billedet: Copyright Kirsten Kjær
  